બાહ્ય રીતે તેઓ સંસ્કારી કુટુંબની જેમ જ જીવતાં રહ્યાં હતાં. કેરન શિકાગો અને સિનસિનાટીંના જાણીતાં અખબારોમાં પત્રકાર તરીકે કામ કરી ચૂક્યા હતા. બેરી ફિલ્મઉદ્યોગમાં 'સ્ટાર ટ્રેક' અને '2001 સ્પેસ ઓડિસી' સહિતની ફિલ્મોમાં સ્પેશિયલ ઇફેક્ટ એન્જિનિયર તરીકે કામ કર્યું હતું. 

તેઓ યહૂદી અપરણીત લોકોના એક કાર્યક્રમમાં મળ્યાં હતાં અને પરણ્યાં હતાં. તેમને ત્રણ સંતાનો થયાં તે યહૂદી ધાર્મિક શબ્બાત માટે જતાં, પ્રાર્થનામાં ભાગ લેતાં અને શાળામાં મહેનતુ વિદ્યાર્થીઓની જેમ ભણતાં હતાં.

1970ના દાયકાના મધ્યમાં બેરીએ સંશોધક તરીકે કામ કરીને એવું સેફ્ટી ડિવાઇસ બનાવ્યું હતું જે કિડની ડાયાલિસિસ મશીનમાં ઉપયોગી હતું.

તેમણે આ ડિવાઇસ જે કંપનીને વેચવાનો પ્રયાસ કર્યો તેણે વીમા પૉલિસી લેવા માટેની માગણી કરી હતી, જે એટલી મોંઘી હતી કે બેરી લઈ શકે તેમ નહોતા. તેના કારણે સમગ્ર પ્રોજેક્ટ પડી ભાંગ્યો અને તેમનું કુટુંબ આર્થિક ભીંસમાં આવી ગયું હતું. 

બૅરી સ્ટાર ટ્રેક પર કામ કરતા

તે જ વખતે કેરને લૉસ ઍન્જલસ ટાઇમ્સમાં નોકરી માટેની એક ટચૂકડી જાહેરખબર જોઈ. લેરી ફ્લિન્ટના હસ્લર મૅગેઝીન ડિસ્ટ્રિબ્યૂટ કરવા માટે માણસની જરૂર હતી.

સાથે જ પૉર્ન-ઉદ્યોગના બાદશાહ ગણાતા ફ્લિન્ટની કંપનીની બીજી વસ્તુઓ પણ વેચવાની હતી. એ રીતે મેસન દંપતી પૉર્ન વસ્તુઓ વેચવાના કામમાં પડ્યું હતું.

તેઓ સારા વેપારી સાબિત થયા હતા. થોડાં જ અઠવાડિયાંમાં જ કેરન અને બેરીએ 5000 ઑર્ડર મેળવી લીધા હતા અને કાર લઈને લૉસ ઍન્જલસમાં ડિલિવરી કરતા થયાં હતાં.

હસ્લર સ્ટ્રેઇટ (વિજાતીય) પ્રકારનું પૉર્ન મૅગેઝીન હતું, પણ ફ્લિન્ટ દંપતીએ થોડા જ વખતમાં ખાડે જવા લાગેલા કેટલાક ગે પૉર્ન સામયિકોને પણ હાથમાં લીધાં અને વેચવાનું શરૂ કર્યું હતું.

થોડાં વર્ષો પછી લૉસ ઍન્જલસની સૌથી જાણીતી પૉર્ન બુકશોપ 'બુક સર્કસ' આર્થિક ભીંસને કારણે વેચવા કાઢવામાં આવી ત્યારે મેસન દંપતીએ તે ખરીદી લીધી.

1982માં તેમણે આ દુકાન ખરીદી લીધી અને તેને નવું નામ આપ્યું સર્કસ ઑફ બુક્સ. નવા નામ સાથેની શૉપ માત્ર હાર્ડકોર્ડ પૉર્ન માટેનો સ્ટોર જ નહોતો રહ્યો, પણ લૉસ ઍન્જલસના ગે લોકો માટે હળવામળવાનું સ્થળ પણ બની ગયું હતું.

તેમનાં ત્રણેય બાળકો મિકા, રાશેલ અને જોશજ્યારે દુકાને આવતાં ત્યારે તેમને કડક સૂચના હતી કે તેમણે દુકાનની એક પણ વસ્તુને હાથ ના લગાવવો કે તેની સામે જોવું પણ નહીં. તેમને કાન ફૂંકી ફૂંકીને સમજાવવું પડ્યું હતું કે ક્યારેય પોતાના મિત્રોને આ... \n\nમને ઉપરના લેખ માટે સારું શીર્ષક આપો.
'મારાં માતાપિતા ખાનગીમાં પૉર્ન-ઉદ્યોગ ચલાવતાં હતાં'